Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5183

(4) Az integrációs folyamat zökkenőmentes végrehajtása érdekében döntés születhet arról, hogy – a (2) bekezdéstől eltérően – egy vagy több termék ára Spanyolországban egy gazdasági évre vonatkozóan eltérjen az említett bekezdés alkalmazásából következő áraktól. Ez az eltérés nem haladhatja meg a végrehajtandó árváltozás összegének 10%-át. Ilyen esetben a következő gazdasági évre vonatkozó árszint az, amely a (2) bekezdés alkalmazásából következett volna, ha az eltérésről nem született volna határozat. Az első és a második albekezdésben megállapított feltételek mellett azonban ettől az árszinttől való további eltérésről születhet döntés az említett gazdasági évre vonatkozóan. Az első albekezdésben megállapított eltérés nem alkalmazható az összehangolás irányában tett, a (2) bekezdésben említett utolsó lépésre.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes